title: Komisjoni rakendusdirektiiv (EL) 2021/2171, 7. detsember 2021, millega muudetakse nõukogu direktiivi 66/402/EMÜ Avena nuda seemnepartii ja proovide kaalu osas (EMPs kohaldatav tekst)

text:
                  8.12.2021

                  ET

                  Euroopa Liidu Teataja

                  L 438/84

         KOMISJONI RAKENDUSDIREKTIIV (EL) 2021/2171,
         7. detsember 2021,
         millega muudetakse nõukogu direktiivi 66/402/EMÜ Avena nuda seemnepartii ja proovide kaalu osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artiklit 21a,
         ning arvestades järgmist:

                     (1)

                     Komisjoni rakendusdirektiiviga (EL) 2021/415 (2) muudeti direktiivi 66/402/EMÜ ning tehnilise vea tõttu jäi liigi Avena nuda nimetus direktiivi 66/402/EMÜ III lisa tabeli esimese veeru kolmanda rea kandest välja. Selle tulemusena ei ole liigi Avena nuda seemnepartii maksimaalne kaal ja seemneproovi minimaalne kaal enam reguleeritud. Seepärast tuleks liigi Avena nuda välja jäänud nimetus endisele kohale tagasi panna.

                     (2)

                     Seepärast tuleks direktiivi 66/402/EMÜ vastavalt muuta.

                     (3)

                     Õiguskindluse huvides peaks käesolevas direktiivis sätestatud ülevõtmise kuupäev vastama rakendusdirektiivis (EL) 2021/415 sätestatud ülevõtmise kuupäevale.

                     (4)

                     Käesoleva direktiiviga ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 66/402/EMÜ muutmine
            Direktiivi 66/402/EMÜ III lisas asendatakse tabeli esimese veeru kolmanda rea kanne järgmisega:

               „Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale“.

            Artikkel 2
            Ülevõtmine

               1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. jaanuariks 2022. Nad edastavad kõnealuste normide teksti viivitamata komisjonile.
               Nad kohaldavad neid norme alates 1. veebruarist 2022.
               Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.

            Artikkel 3
            Jõustumine
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Adressaadid
            Käesolev direktiiv on adresseeritud liikmesriikidele.

            Brüssel, 7. detsember 2021

                  Komisjoni nimel

                  president

               Ursula VON DER LEYEN

            (1)  EÜT 125, 11.7.1966, lk 2309.

            (2)  Komisjoni 8. märtsi 2021. aasta rakendusdirektiiv (EL) 2021/415, millega muudetakse nõukogu direktiive 66/401/EMÜ ja 66/402/EMÜ, et kohandada teaduslike ja tehniliste teadmiste arengust lähtuvalt teatavate seemnekultuuride ja umbrohtude liikide nimetusi ja taksonoomilist kuuluvust (ELT L 81, 9.3.2021, lk 65).


title: Komisjoni delegeeritud direktiiv (EL) 2022/274, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes külmkatoodiga luminofoorlampides ja välise elektroodiga luminofoorlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/25

         KOMISJONI DELEGEERITUD DIREKTIIV (EL) 2022/274,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes külmkatoodiga luminofoorlampides ja välise elektroodiga luminofoorlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid) (edaspidi „erand“), mis on nüüd loetletud direktiivi 2011/65/EL III lisas kui erand 3(a), 3(b) ja 3(c). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Erand hõlmab mitmekesist rühma erineva kuju, tehnoloogia, kasutusviisi ja otstarbega lampe. Elavhõbedat kasutatakse lahendustorus, mis on vajalik elektrienergia valguseks muundamiseks.

                     (6)

                     Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“), millele samad taotlejad lisasid 2020. aasta jaanuaris täiendava uuendamistaotluse. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. Hindamise käigus toodi siiski esile, et elavhõbedavabad alternatiivid on valgusdioodide näol olemas ning neid kasutatakse valgusallikatena uutes seadmetes, mida turule tuuakse. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Kuigi külmkatoodiga luminofoorlambid ja välise elektroodiga luminofoorlambid (CCFL- ja EEFL-lambid) on paljudes rakendustes asendatud elavhõbedavabade lahendustega, on mõnedes rakendustes selliste lampide kasutamine veel vajalik nende toimivuse tagamiseks ning elektri- ja elektroonikaseadmete jäätmete enneaegse tekkimise vältimiseks.

                     (10)

                     Seepärast on asjakohane uuendada erandit kooskõlas direktiivi 2011/65/EL artikli 5 lõike 2 esimese lõiguga kolmeks aastaks ainult nende lampide puhul, mida kasutatakse elektri- ja elektroonikaseadmetes, mis lasti turule enne käesoleva direktiivi vastuvõtmist. Kooskõlas direktiivi 2011/65/EL artikli 5 lõike 2 esimese lõiguga ei ole erandil oma kehtivusajal tõenäoliselt ebasoodsat mõju innovatsioonile.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembril 2022. Nad edastavad õigusnormide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanded 3, 3(a), 3(b) ja 3(c) asendatakse järgmisega:

                           Erand

                           Reguleerimisala ja kohaldamise kuupäev

                           „3

                           Elavhõbedat eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid), mis on turule lastud enne 24. veebruari 2022, ühe lambi kohta kuni:

                           3(a)

                           lühikesed lambid (≤ 500 mm): 3,5 mg

                           Kehtivusaeg lõpeb 24. veebruaril 2025

                           3(b)

                           keskmise pikkusega lambid (> 500 mm ja ≤ 1 500  mm): 5 mg

                           Kehtivusaeg lõpeb 24. veebruaril 2025

                           3(c)

                           pikad lambid (> 1 500  mm): 13 mg

                           Kehtivusaeg lõpeb 24. veebruaril 2025“


title: Komisjoni delegeeritud direktiiv (EL) 2022/275, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üldotstarbelistes kõrgrõhunaatriumlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/29

         KOMISJONI DELEGEERITUD DIREKTIIV (EL) 2022/275,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üldotstarbelistes kõrgrõhunaatriumlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks muudes üldotstarbelistes kõrgrõhunaatriumlampides (direktiivis 2011/65/EL ja otsuses 2010/571/EL „kõrgrõhunaatriumaurulambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(c)-I, 4(c)-II ja 4(c)-III. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse kõrgrõhunaatriumlampides valguse värvuse ja värviesitusomaduste jaoks.

                     (6)

                     Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse kõnealuse erandi uuendamiseks (edaspidi „uuendamistaotlus“), mida ajakohastati lisateabega 20. jaanuaril 2020. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on asjaomaste kasutusviiside puhul praegu tehniliselt võimatu. Hindamisel jõuti ka järeldusele, et kõnealuste konkreetsete kasutusviiside puhul lubatud elavhõbedasisaldust tuleks vähendada, et see vastaks muutustele konkreetsete lambitüüpide turul. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seepärast on asjakohane uuendada erandit seoses direktiivi 2011/65/EL III lisa kannetega 4(c)-I, 4(c)-II ja 4(c)-III maksimaalselt viieks aastaks kooskõlas kõnealuse direktiivi artikli 5 lõike 2 esimese lõiguga, kuna usaldusväärseid asendusaineid praegu saadaval ei ole. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanded 4(c), 4(c)-I, 4(c)-II ja 4(c)-III asendatakse järgmisega:

                           Erand

                           Reguleerimisala ja kohaldamise kuupäev

                           „4(c)

                           Elavhõbedat muudes üldotstarbelistes kõrgrõhunaatriumlampides (valguselemendi kohta) kuni:

                           4(c)-I

                           P ≤ 155 W: 20 mg

                           Kehtivusaeg lõpeb 24. veebruaril 2027

                           4(c)-II

                           155 W < P ≤ 405 W: 25 mg

                           Kehtivusaeg lõpeb 24. veebruaril 2027

                           4(c)-III

                           P > 405 W: 25 mg

                           Kehtivusaeg lõpeb 24. veebruaril 2027“


title: Komisjoni delegeeritud direktiiv (EL) 2022/276, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/32

         KOMISJONI DELEGEERITUD DIREKTIIV (EL) 2022/276,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti b,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks üldotstarbelistes ühe sokliga (kompaktsetes) luminofoorlampides (edaspidi „erand“), mis on nüüd loetletud direktiivi 2011/65/EÜ III lisas kui erand 1(a), 1(b), 1(c), 1(d) ja 1(e). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

                     (6)

                     Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on piisavalt usaldusväärsed elavhõbedavabad asendusained juba laialdaselt kättesaadavad ning et elavhõbeda asendamine asjaomastes lampides on teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaalub selgelt üles mis tahes negatiivse mõju.

                     (8)

                     Uuendamistaotluste hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (9)

                     Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks uuendamistaotlus tagasi lükata.

                     (10)

                     Erandi kehtivusaja lõppemise kuupäev tuleks määrata kooskõlas kõnealuse direktiivi artikli 5 lõikega 6. Tuleks määrata minimaalne lubatud 12-kuuline kehtivusaeg alates komisjoni otsusest erand tühistada, kuna puuduvad praktilised asjaolud, mis õigustaksid pikemat kehtivusaega, eelkõige arvestades seda, et paljud kõnealused lambid on hõlmatud ka komisjoni määrusega (EL) 2019/2020, milles on sätestatud energiatõhususe miinimumnõuded, mida tuleb toodete turule laskmisel järgida, mis tähendab, et neid lampe tegelikult ei lasta turule alates 1. septembrist 2021.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealused normide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            LISA
            Direktiivi 2011/65/EL III lisa kanded 1, 1(a), 1(b), 1(c), 1(d) ja 1(e) asendatakse järgmisega:

                           Erand

                           Reguleerimisala ja kohaldamise kuupäev

                           „1

                           Elavhõbedat ühe sokliga (kompaktsetes) luminofoorlampides ühe valguselemendi kohta kuni:

                           1(a)

                           üldotstarbelised lambid võimsusega < 30 W: 2,5 mg

                           Kehtivusaeg lõpeb 24. veebruaril 2023

                           1(b)

                           üldotstarbelised lambid võimsusega ≥ 30 W ja < 50 W: 3,5 mg

                           Kehtivusaeg lõpeb 24. veebruaril 2023

                           1(c)

                           üldotstarbelised lambid võimsusega ≥ 50 W ja < 150 W: 5 mg

                           Kehtivusaeg lõpeb 24. veebruaril 2023

                           1(d)

                           üldotstarbelised lambid võimsusega ≥ 150 W: 15 mg

                           Kehtivusaeg lõpeb 24. veebruaril 2023

                           1(e)

                           üldotstarbelised rõnga- või ruudukujulised lambid toru läbimõõduga ≤ 17 mm: 5 mg

                           Kehtivusaeg lõpeb 24. veebruaril 2023“


title: Komisjoni delegeeritud direktiiv (EL) 2022/277, 13. detsember 2021, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20000 tundi (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/35

         KOMISJONI DELEGEERITUD DIREKTIIV (EL) 2022/277,
         13. detsember 2021,
         millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti b,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Komisjon tegi delegeeritud direktiiviga 2014/14/EL (2) erandi elavhõbeda (maksimaalselt 3,5 mg) kasutamiseks üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi (edaspidi „erand“), mis on nüüd loetletud direktiivi 2011/65/EL III lisas kui erand 1(g). Erandi kehtivusaeg pidi direktiivi 2014/14/EL III lisa kohaselt lõppema 31. detsembril 2017.

                     (5)

                     Elavhõbedat kasutatakse üldotstarbelistes ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

                     (6)

                     Komisjon sai 28. juunil 2016. aastal ehk direktiivi 2011/65/EL artikli 5 lõikes 5 sätestatud tähtaja jooksul taotluse erandi uuendamiseks (edaspidi „uuendamistaotlus“), mida ajakohastati 17. jaanuaril 2020 uuendatud taotlusega. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on kättesaadavad piisavalt usaldusväärsed elavhõbedavabad asendusained ning asendamine on selliste lampide puhul teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaalub selgelt üles mis tahes negatiivse mõju. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Konsultatsioonide käigus saadud märkused tehti üldsusele kättesaadavaks spetsiaalsel veebisaidil.

                     (8)

                     Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks erand tühistada.

                     (9)

                     Kõnealuse erandi kehtivusaja lõppemise kuupäev tuleks määrata kooskõlas direktiivi 2011/65/EL artikli 5 lõikega 6. Kuigi väikese osa selle erandiga hõlmatud lambitüüpide (3) suhtes kohaldatakse alates 1. septembrist 2021 komisjoni määruse (EL) 2019/2020 (4) II lisas esitatud ökodisaininõudeid, mistõttu neid enam turule ei lasta, ei mõjuta eespool nimetatud ökodisaini määruses sisalduvad nõuded valdavat enamikku praeguse erandiga hõlmatud lampidest. Seega tuleks kogu erandit käsitleva kande puhul kehtestada otsuse vastuvõtmisele järgnev 18 kuu pikkune maksimaalne kehtivusaeg, et vältida turuosaliste jaoks tarbetuid suuri sotsiaalmajanduslikke kulusid, mis on otseselt seotud asjaomase lambikategooria asendamisega.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealuste normide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 18. oktoobri 2013. aasta delegeeritud direktiiv 2014/14/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis käsitleb kuni 3,5 mg elavhõbeda kasutamist ühe valgustuselemendi kohta ühe sokliga kompaktsetes üldvalgustuseks kasutatavates luminofoorlampides, mille võimsus on < 30 W ja mille tööiga on vähemalt 20 000 tundi (ELT L 4, 9.1.2014, lk 71).

            (3)  Integreeritud talitlusseadisega kompaktluminofoorvalgusallikad on alates 1. septembrist 2021 hõlmatud komisjoni määruse (EL) 2019/2020 II lisa tabeli 1 kandega „Muud kohaldamisalasse kuuluvad eespool nimetamata valgusallikad“.

            (4)  Nagu on märgitud komisjoni määruse (EL) 2019/2020 põhjendustes 9 ja 10, ei kehtestata kõnealuse määrusega elavhõbedasisalduse kohta konkreetseid ökodisaininõudeid.

            LISA
            Direktiivi 2011/65/EL III lisa kanne 1(g) asendatakse järgmisega:

                           Erand

                           Reguleerimisala ja kohaldamise kuupäev

                           „1(g)

                           üldotstarbelised lambid võimsusega < 30 W, mille tööiga on vähemalt 20 000  tundi: 3,5 mg

                           Kehtivusaeg lõpeb 24. augustil 2023“


title: Komisjoni delegeeritud direktiiv (EL) 2022/278, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist metallhalogeniidlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/38

         KOMISJONI DELEGEERITUD DIREKTIIV (EL) 2022/278,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist metallhalogeniidlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks metallhalogeniidlampides (direktiivis 2011/65/EL ja otsuses 2010/571/EL „metallhaliidlambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(e). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse metallhalogeniidlampides, et parandada nende konkreetsete lampide värvust, tõhusust, kasutusiga ja toimimise stabiilsust.

                     (6)

                     Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“). Täiendatud uuendamistaotlus esitati 20. jaanuaril 2020. Vastavalt kõnealuse direktiivi artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on asjaomaste kasutusviiside puhul praegu tehniliselt võimatu. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seepärast on asjakohane uuendada erandit maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30 september 2022. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1 oktoober 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 4(e) asendatakse järgmisega:

                           „Erand

                           Reguleerimisala ja kohaldamise kuupäev

                           4(e)

                           Elavhõbe metallhalogeniidlampides

                           Kehtivusaeg lõpeb 24 veebruar 2027“


title: Komisjoni delegeeritud direktiiv (EL) 2022/279, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes eriotstarbelistes lahenduslampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/41

         KOMISJONI DELEGEERITUD DIREKTIIV (EL) 2022/279,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes eriotstarbelistes lahenduslampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks muudes eraldi nimetamata eriotstarbelistes lahenduslampides (edaspidi „erand“), mis on nüüd loetletud direktiivi 2011/65/EL III lisas kui erand 4(f). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbeda funktsioon eriotstarbelistes gaaslahenduslampides on seotud valguse tekitamise protsessiga elektri muundamiseks valguseks.

                     (6)

                     Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, mitu taotlust erandi uuendamiseks (edaspidi „uuendamistaotlused“). Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluste hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on erandiga seotud kasutusviiside puhul praegu tehniliselt võimatu. Arvestades väljavaateid elavhõbe asendada, mis võimaldaks erandit tulevikus piirata, on kohane uuendada erandit ainult kolmeks aastaks. Hindamisel jõuti ka järeldusele, et on võimalik täpsemalt määratleda kasutusviise, mille puhul võib vastavalt direktiivi 2011/65/EL artikli 5 lõike 1 punktis a sätestatud kriteeriumidele erandit uuendada nende konkreetse funktsiooni ja kasutusala tõttu, nimelt projektorites kasutatavad kõrgrõhuelavhõbelambid, lambid, mida kasutatakse aiandusvalgustites, ja lambid, mis kiirgavad valgust ultraviolettkiirguse spektris. Nende konkreetsete kasutusviiside puhul tuleks erandit uuendada maksimaalselt viieks aastaks. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. september 2022. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. oktoober 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 4(f) asendatakse järgmisega:

                              Erand

                              Reguleerimisala ja kohaldamise kuupäev

                           „4(f)-I

                           Elavhõbe muudes käesolevas lisas eraldi nimetamata eriotstarbelistes lahenduslampides

                           Kehtivusaeg lõpeb 24. veebruar 2025

                           4(f)-II

                           Elavhõbe kõrgrõhuelavhõbelampides, mida kasutatakse projektorites, mille väljund on ≥ 2000 ANSI luumenit

                           Kehtivusaeg lõpeb 24. veebruar 2027

                           4(f)-III

                           Elavhõbe aiandusvalgustites kasutatavates kõrgrõhunaatriumlampides

                           Kehtivusaeg lõpeb 24. veebruar 2027

                           4(f)-IV

                           Elavhõbe lampides, mis kiirgavad valgust ultraviolettkiirguse spektris

                           Kehtivusaeg lõpeb 24. veebruar 2027“


title: Komisjoni delegeeritud direktiiv (EL) 2022/280, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes madalrõhulahenduslampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/44

         KOMISJONI DELEGEERITUD DIREKTIIV (EL) 2022/280,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes madalrõhulahenduslampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks muudes madalrõhulahenduslampides (edaspidi „erand“), mis on nüüd loetletud direktiivi 2011/65/EL III lisas kui erand 4(a). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse madalrõhulahenduslampides, et saada ultraviolettvalgust, mida kasutatakse õhu, vee ja pindade bakteritsiidseks desinfitseerimiseks ja/või puhastamiseks ultraviolettkiirguse abil.

                     (6)

                     Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlus“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda kõrvaldamine või selle asendamine võrreldava toimega ainega on asjaomaste kasutusviiside puhul praegu tehniliselt võimatu. Hindamise käigus tehti ka järeldus, et erandi praegust kohaldamisala võib piirata sellistele madalrõhulahenduslampidele, mis ei ole fosforestseeruva kattega ning kiirgavad valgust ultravioletses spektrialas. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Konsultatsioonide käigus saadud märkused tehti avalikult kättesaadavaks spetsiaalsel veebisaidil.

                     (8)

                     Erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seepärast on asjakohane uuendada erandit muudetud sõnastuses, milles on sätestatud erandi piiratud kohaldamisala, maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga. Vastavalt direktiivi 2011/65/EL artikli 5 lõikele 6 tuleb praegu kehtiva erandi 4(a) suhtes kehtestada 12-kuuline kehtivusaeg. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. september 2022. Nad edastavad õigusnormide tekstid viivitamata komisjonile.
               Liikmesriigid kohaldavad kõnealuseid norme alates 1. oktoober 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH), millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 4(a) asendatakse järgmisega:

                           „Erand

                           Reguleerimisala ja kohaldamise kuupäev

                           4(a)

                           Elavhõbedat muudes madalrõhulahenduslampides (lambi kohta): 15 mg

                           Kehtivusaeg lõpeb 24. veebruar 2023

                           4(a)-I

                           Elavhõbedat madalrõhulahenduslampides, mis ei ole fosforestseeruva kattega ning kui kasutusviisi puhul on vajalik, et lambi kiirgus jääks peamiselt ultraviolettvalguse spektrialasse: on lubatud kasutada kuni 15 mg elavhõbedat lambi kohta

                           Kehtivusaeg lõpeb 24. veebruar 2027“


title: Komisjoni delegeeritud direktiiv (EL) 2022/281, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes ühe sokliga (kompaktsetes) luminofoorlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/47

         KOMISJONI DELEGEERITUD DIREKTIIV (EL) 2022/281,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes ühe sokliga (kompaktsetes) luminofoorlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks eriotstarbelistes ühe sokliga (kompaktsetes) luminofoorlampides (edaspidi „erand“), mis on nüüd loetletud direktiivi 2011/65/EL III lisas kui erand 1(f). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse eriotstarbelistes ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

                     (6)

                     Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda kõrvaldamine või selle asendamine võrreldava toimega ainega on asjaomaste kasutusviiside puhul praegu tehniliselt võimatu. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Selleks et saavutada ohtlike ainete järkjärguline kasutuselt kõrvaldamine elektri- ja elektroonikaseadmetes, peaksid teatavate konkreetsete materjalide või komponentide puhul piirangutest tehtavad erandid olema oma kehtivusulatuse ja -aja poolest piiratud; hinnangus jõuti ka järeldusele, et ühelt poolt tuleks erandi kohaldamisala kitsendada nii, et see hõlmaks täpsemalt määratletud kasutusalasid, ning teiselt poolt võib praeguse laiaulatusliku erandi kehtivusaega lühendada.

                     (9)

                     Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (10)

                     Seepärast on asjakohane uuendada erandit kooskõlas direktiivi 2011/65/EL artikli 5 lõike 2 esimese lõiguga maksimaalselt viieks aastaks eriotstarbeliste kompaktsete luminofoorlampide puhul, mis on ette nähtud kiirgama valgust ultravioletses spektriosas, kuna praegu ei ole usaldusväärsed alternatiivid kättesaadavad. Kõigi muude kompaktsete luminofoorlampide tüüpide puhul, mis kuuluvad eriotstarbeliste kompaktsete luminofoorlampide kategooriasse, tuleks erandit uuendada kolmeks aastaks, et võimaldada tööstusharul valmistada ette üksikasjalik teave, mis õigustab erandi säilitamist eriotstarbeliste lampide konkreetsete kategooriate puhul, kooskõlas direktiivi eesmärgiga, et erandite kehtivusulatus ja -aeg peaks olema piiratud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealuste normide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 1(f) asendatakse järgmisega:

                           Erand

                           Reguleerimisala ja kohaldamise kuupäev

                           „1

                           Elavhõbedat ühe sokliga (kompaktsetes) luminofoorlampides ühe valguselemendi kohta kuni:

                           1(f)-I

                           lambid, mis on ette nähtud kiirgama valgust peamiselt ultravioletses spektriosas: 5 mg

                           Kehtivusaeg lõpeb 24. veebruaril 2027

                           1(f)-II

                           eriotstarbelised lambid: 5 mg

                           Kehtivusaeg lõpeb 24. veebruaril 2025“


title: Komisjoni delegeeritud direktiiv (EL) 2022/282, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kõverates kolme luminofoorainega lampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/51

         KOMISJONI DELEGEERITUD DIREKTIIV (EL) 2022/282,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kõverates kolme luminofoorainega lampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks kõverates kolme luminofoorainega lampides toru läbimõõduga > 17 mm (nt T9) (edaspidi „erand“), mis on nüüd loetletud direktiivi 2011/65/EL III lisas kui erand 2(b)3. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse kõverates kolme luminofoorainega lampides ultraviolettvalguse saamiseks, mille lambi fluorestseeriv kate muundab nähtavaks valguseks. Elavhõbedat sisaldava katte koostis määrab valguse värvuse ja värviesituse.

                     (6)

                     Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlus“), millest ühte taotlust ajakohastati täiendava teabega 2020. aasta jaanuaris. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaalmajanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. Hindamisel jõuti ka järeldusele, et elavhõbedasisalduse piirnormi võib kõnealuse erandiga hõlmatud lambikategooriates vähendada 15 mg-lt 10 mg-le lambi kohta. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seepärast on asjakohane uuendada erandit muudetud sõnastuses, millega kehtestatakse erandi piiratud kohaldamisala, kolmeks aastaks kooskõlas direktiivi 2011/65/EL artikli 5 lõike 2 esimese lõiguga, et koguda täiendavaid andmeid asendusainete kättesaadavuse kohta erandiga hõlmatud konkreetsete lambitüüpide puhul. Vastavalt direktiivi 2011/65/EL artikli 5 lõikele 6 tuleks praeguse erandi 2(b)(3) kehtivusajaks kehtestada 12 kuud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealuste normide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanne 2(b)(3) asendatakse järgmisega:

                           Erand

                           Reguleerimisala ja kohaldamise kuupäev

                           „2(b)(3)

                           kõverad kolme luminofoorainega lambid toru läbimõõduga > 17 mm (nt T9): 15 mg

                           Kehtivusaeg lõpeb 24. veebruaril 2023; 10 mg lambi kohta on lubatud alates 25. veebruarist 2023 kuni 24. veebruarini 2025“


title: Komisjoni delegeeritud direktiiv (EL) 2022/283, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes parandatud värviesitusindeksiga kõrgrõhunaatriumlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/54

         KOMISJONI DELEGEERITUD DIREKTIIV (EL) 2022/283,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes parandatud värviesitusindeksiga kõrgrõhunaatriumlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkte a ja b,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks üldotstarbelistes parandatud värviesitusindeksiga (Ra > 60) kõrgrõhunaatriumlampides (direktiivis 2011/65/EL ja otsuses 2010/571/EL „kõrgrõhunaatriumaurulambid“) (edaspidi „erand“), mis on nüüd loetletud direktiivi 2011/65/EL III lisas kui erand 4(b)-I, 4(b)-II ja 4(b)-III. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse kõrgrõhunaatriumlampides valguse värvuse ja värviesitusomaduste jaoks.

                     (6)

                     Komisjon sai 2015. aasta jaanuaris, st direktiivi 2011/65/EL artikli 5 lõikes 5 sätestatud tähtaja jooksul, taotluse uuendada erandit kannetes 4(b)-I, 4(b)-II, ja 4(b)-III nimetatud kasutusviiside puhul (edaspidi „uuendamistaotlus“). 2020. aasta jaanuaris esitas sama taotleja ajakohastatud uuendamistaotluse ainult kirje 4(b)-I kohta. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul teaduslikult ja tehniliselt teostatav direktiivi 2011/65/EL III lisa kande 4(b)-I puhul osaliselt ning kannete 4(b)-II ja 4(b)-III puhul täielikult. Hindamisel jõuti siiski järeldusele, et erandit tuleks uuendada kande 4(b)-I selle osa ulatuses, mis käsitleb lampe, mille värviesitusindeks on üle 80 ja võimsus 105 W või väiksem, ning milles elavhõbeda kasutamine on endiselt vajalik, kuid seda saab veelgi vähendada. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Seepärast on asjakohane uuendada osa erandist 4(b)-I maksimaalselt viieks aastaks kooskõlas direktiivi 2011/65/EL artikli 5 lõike 2 esimese lõiguga ja nummerdada see ümber erandi kandeks 4b. Kõnealusel uuendatud erandil on muudetud sõnastus, et piirata veelgi erandi kohaldamisala. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (9)

                     Uuendatud erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (10)

                     Kuna erandi uuendamise tingimused, mis on sätestatud direktiivi 2011/65/EL artikli 5 lõike 1 punktis a, ei ole enam nimetatud direktiivi III lisa kande 4(b)-I ülejäänud osaga ning kannetega 4(b)-II ja 4(b)-III hõlmatud kasutusviiside puhul täidetud, tuleks nende kasutusviisidega seotud erand tühistada. Nende erandite kehtivusaeg tuleks määrata kindlaks kooskõlas direktiivi 2011/65/EL artikli 5 lõikega 6.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembril 2022. Nad edastavad kõnealuste normide teksti viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisa kanded 4(b), 4(b)-I, 4(b)-II ja 4(b)-III asendatakse järgmisega:

                           Erand

                           Reguleerimisala ja kohaldamise kuupäev

                           „4(b)

                           Elavhõbedat üldotstarbelistes parandatud värviesitusindeksiga (Ra > 80) kõrgrõhunaatriumlampides (valguselemendi kohta) kuni: P ≤ 105 W: valguselemendi kohta võib kasutada 16 mg

                           Kehtivusaeg lõpeb 24. veebruaril 2027

                           4(b)-I

                           Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: P ≤ 155 W: valguselemendi kohta võib kasutada 30 mg

                           Kehtivusaeg lõpeb 24. veebruaril 2023

                           4(b)-II

                           Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: 155 W < P ≤ 405 W: valguselemendi kohta võib kasutada 40 mg

                           Kehtivusaeg lõpeb 24. veebruaril 2023

                           4(b)-III

                           Elavhõbedat üldotstarbelistes parandatud värviesitusindeksiga (Ra > 60) kõrgrõhunaatriumlampides (valguselemendi kohta) kuni: P > 405 W: valguselemendi kohta võib kasutada 40 mg

                           Kehtivusaeg lõpeb 24. veebruaril 2023“


title: Komisjoni delegeeritud direktiiv (EL) 2022/284, 16. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kahesoklilistes üldotstarbelistes sirgetes luminofoorlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/57

         KOMISJONI DELEGEERITUD DIREKTIIV (EL) 2022/284,
         16. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kahesoklilistes üldotstarbelistes sirgetes luminofoorlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti b,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks kahesoklilistes üldotstarbelistes sirgetes luminofoorlampides (edaspidi „erand“), mis on nüüd loetletud direktiivi 2011/65/EL III lisas kui erand 2(a)(1), 2(a)(2), 2(a)(3), 2(a)(4) ja 2(a)(5). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

                     (5)

                     Elavhõbedat kasutatakse kahesoklilistes üldotstarbelistes sirgetes luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

                     (6)

                     Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamisetaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

                     (7)

                     Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on kättesaadavad piisavalt usaldusväärsed elavhõbedavabad asendusained ning elavhõbeda asendamine nendes lampides on teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaaluks selgelt üles mis tahes negatiivse mõju.

                     (8)

                     Uuendamistaotluste hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (9)

                     Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks uuendamistaotlus tagasi lükata. Erandi kehtivusaja lõppemise kuupäevad tuleks kehtestada vastavalt direktiivi artikli 5 lõikele 6.

                     (10)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad kõnealuste normide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 16. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            LISA
            Direktiivi 2011/65/EL III lisa kanded 2(a), 2(a)(1), 2(a)(2), 2(a)(3), 2(a)(4) ja 2(a)(5) asendatakse järgmisega:

                           Erand

                           Reguleerimisala ja kohaldamise kuupäev

                           „2(a)

                           Elavhõbedat kahesoklilistes üldotstarbelistes sirgetes luminofoorlampides (lambi kohta) kuni:

                           2(a)(1)

                           kolme luminofoorainega lambid, millel on tavaline eluiga ja toru läbimõõt < 9 mm (näiteks T2): 4 mg

                           Kehtivusaeg lõpeb 24. veebruaril 2023

                           2(a)(2)

                           kolme luminofoorainega lambid, millel on tavaline eluiga ja toru läbimõõt ≥ 9 mm ja ≤ 17 mm (näiteks T5): 3 mg

                           Kehtivusaeg lõpeb 24. augustil 2023

                           2(a)(3)

                           kolme luminofoorainega lambid, millel on tavaline eluiga ja toru läbimõõt > 17 mm ja ≤ 28 mm (näiteks T8): 3,5 mg

                           Kehtivusaeg lõpeb 24. augustil 2023

                           2(a)(4)

                           kolme luminofoorainega lambid, millel on tavaline eluiga ja toru läbimõõt > 28 mm (näiteks T12): 3,5 mg

                           Kehtivusaeg lõpeb 24. veebruaril 2023

                           2(a)(5)

                           kolme luminofoorainega lambid, millel on pikk eluiga (≥ 25 000  h): 5 mg.

                           Kehtivusaeg lõpeb 24. veebruaril 2023“


title: Komisjoni delegeeritud direktiiv (EL) 2022/287, 13. detsember 2021, millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üld- ja eriotstarbelistes luminofoorlampides (EMPs kohaldatav tekst)

text:
                  24.2.2022

                  ET

                  Euroopa Liidu Teataja

                  L 43/64

         KOMISJONI DELEGEERITUD DIREKTIIV (EL) 2022/287,
         13. detsember 2021,
         millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes üld- ja eriotstarbelistes luminofoorlampides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
         ning arvestades järgmist:

                     (1)

                     Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

                     (2)

                     Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

                     (3)

                     Elavhõbe on piiratud kasutusega aine, mis on kantud direktiivi 2011/65/EL II lisa loetellu.

                     (4)

                     Otsusega 2010/571/EL (2) tegi komisjon muu hulgas erandi elavhõbeda kasutamiseks muudes üld- ja eriotstarbelistes sirgetes luminofoorlampides (nt induktsioonlambid) (edaspidi „erand“), mis on praegu loetletud direktiivi 2011/65/EL III lisas kui erand 2(b)(4). Kõnealune erand pidi vastavalt asjaomase direktiivi artikli 5 lõike 2 teise lõigu punktile a aeguma 21. juulil 2016.

                     (5)

                     Erand hõlmab mitmekesist rühma erineva kuju, tehnoloogia, kasutusviisi ja otstarbega lampe. Elavhõbedat kasutatakse lahendustorudes, mis on vajalik elektrienergia valguseks muundamiseks.

                     (6)

                     Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“), mida ajakohastati 20. jaanuaril 2020 täiendava uuendamistaotlusega. Vastavalt nimetatud direktiivi artikli 5 lõikele 5 jääb erand kehtima seni, on tehtud otsus uuendamistaotluse kohta.

                     (7)

                     Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. See hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

                     (8)

                     Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006 (3) ning selle tegemisega ei nõrgendata seega nimetatud määruse kohast keskkonna- ja tervisekaitset.

                     (9)

                     Seepärast on asjakohane erandit uuendada, võttes arvesse üldist eesmärki, et teatavate konkreetsete materjalide või komponentide suhtes kohaldatavad erandid peaksid olema ulatuselt ja kestuselt piiratud, et saaks elektri- ja elektroonikaseadmetes ohtlikud ained järk-järgult kasutuselt kõrvaldada.

                     (10)

                     Selleks et oleks võimalik õigeaegselt uuesti hinnata elavhõbedavabade alternatiivsete lampide kättesaadavust käesoleva erandiga hõlmatud väga erinevate lambitüüpide puhul, on asjakohane uuendada erandit piiratud ajavahemikuks ehk kolmeks aastaks. Teatavate konkreetsete lambikategooriate, nimelt nähtamatus spektriosas valgust kiirgavate lampide (III lisa uus kanne 2(b)(4)-II) ja avariilampide (III lisa uus kanne 2(b)(4)-III) puhul on siiski piisavalt teavet selle kohta, et asendamine ei ole lähiaastatel tehniliselt võimalik, ning kooskõlas direktiivi 2011/65/EL artikli 5 lõike 2 esimese lõiguga peaks nende lambikategooriate puhul olema viieaastane kehtivusaeg põhjendatud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

                     (11)

                     Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

            Artikkel 1
            Direktiivi 2011/65/EL III lisa muudetakse vastavalt käesoleva direktiivi lisale.

            Artikkel 2

               1.   Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt 30. septembriks 2022. Nad edastavad õigusnormide tekstid viivitamata komisjonile.
               Liikmesriigid kohaldavad kõnealuseid norme alates 1. oktoobrist 2022.
               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

            Artikkel 3
            Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

            Artikkel 4
            Käesolev direktiiv on adresseeritud liikmesriikidele.

            Brüssel, 13. detsember 2021

                  Komisjoni nimel

                  president

               Ursula VON DER LEYEN

            (1)  ELT L 174, 1.7.2011, lk 88.

            (2)  Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA
            Direktiivi 2011/65/EL III lisas asendatakse kanne 2(b)(4) järgmisega:

                           Erand

                           Reguleerimisala ja kohaldamise kuupäev

                           „2(b)(4)-I

                           muud üld- ja eriotstarbelised lambid (nt induktsioonlambid): 15 mg

                           Kehtivusaeg lõpeb 24. veebruaril 2025

                           2(b)(4)-II

                           lambid, mis kiirgavad valgust peamiselt ultravioletses spektriosas: 15 mg

                           Kehtivusaeg lõpeb 24. veebruaril 2027

                           2(b)(4)-III

                           avariilambid: 15 mg

                           Kehtivusaeg lõpeb 24. veebruaril 2027“